تهلوکه‌سیزلیک قوه‌لری‌نین یای آیلاریندا حیاتا کئچیردیک‌لری اوغورلو عملیات‌لاردا ترور تشکیلاتی ی.پ.گ/پ.کا.کا-نین 277 عضوو ضررسیزلشدیریلیب و تشکیلاتا آغیر ضربه ‌لر ائندیریلیب.
اؤلکه داخیلینده و اؤلکه‌دن کناردا تشکیل ائدیلن بو عملیات‌لاردا ضررسیزلش‌دیریلن ترورچولار آراسیندا تشکیلاتین مسئول شخص‌لری ده وار.
بون‌لار تروردان آختاریلان‌لار سیاهی‌سیندا "قیرمیزی" کاتقوری ده یئر آلان پ.کا.کا-نین دیرناقاراسی هاکروک ایالت باشچی‌سی "آگیت گارزان" کود آدلی مورات کالکو، "نارینجی" کاتقوری ده کی عزت ییغیت و بئنازیر ییلماز، ایله "بوز" کاتقوری ده آختاریلان "سفکان ماردین" کود آدلی فرهات آتش‌دیر.
تورکیه سلاح‌لی قوه‌لری تونجلی، دیارباکیر، بینگؤل، ارزینجان، ارضروم، آغری، قارص، حکاری، شیرناک، ماردین، سییرت، بیتلیس و وان اراضی‌لرینده ترورچولارین ایستیفاده ائتدیگی سیغینا‌جاق‌لار، انبارلاری دا محو ائتدی.
